CELEX: E2016P0014
Language: fi
Date: 2016-09-26 00:00:00
Title: EFTAn valvontaviranomaisen 26 päivänä syyskuuta 2016 Islantia vastaan nostama kanne (Asia E-14/16)

15.12.2016   
            
            
               FI
            
            
               Euroopan unionin virallinen lehti
            
            
               C 467/27
            
         EFTAn valvontaviranomaisen 26 päivänä syyskuuta 2016 Islantia vastaan nostama kanne
   (Asia E-14/16)
   (2016/C 467/14)
   EFTAn valvontaviranomainen, Rue Belliard 35, B-1040 Bryssel, asiamiehinään Carsten Zatschler, Audur Ýr Steinarsdóttir ja Øyvind Bø, nosti 26 päivänä syyskuuta 2016 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Islanti on laiminlyönyt ETA-sopimuksen liitteessä XIII olevan II luvun 17d kohdassa tarkoitetun säädöksen (neuvoston direktiivi 95/50/EY, annettu 6 päivänä lokakuuta 1995, yhtenäisestä menettelystä vaarallisten aineiden tiekuljetusten tarkastuksissa), sellaisena kuin se on mukautettuna ETA-sopimukseen sen pöytäkirjalla 1, mukaiset velvoitteensa, koska
               
                           i.
                        
                        
                           se ei ole varmistanut, että edustavalle osalle vaarallisten aineiden tiekuljetuksia tehdään direktiivissä säädetyt tarkastukset 3 artiklan 1 kohdan mukaisesti;
                        
                     
                           ii.
                        
                        
                           se ei ole käyttänyt tarkastuksia suorittaessaan direktiivin liitteenä I olevaa tarkastusluetteloa 4 artiklan 1 kohdan mukaisesti;
                        
                     
                           iii.
                        
                        
                           se ei ole varmistanut, että direktiivin mukaiset tarkastukset suoritetaan pistokokein ja että ne kattavat mahdollisimman laajan osan tieverkkoa 4 artiklan 2 kohdan mukaisesti;
                        
                     
                           iv.
                        
                        
                           se ei ole varmistanut, että tarkastusta varten valitut paikat ovat sellaisia, että ajoneuvot, joissa havaitaan rikkomuksia, voidaan niillä saattaa asianmukaiseen kuntoon tai, jos tarkastava viranomainen katsoo aiheelliseksi, kyseiset ajoneuvot voidaan turvallisuutta vaarantamatta pidättää liikenteestä tällä paikalla tai paikalla, jonka viranomainen tätä tarkoitusta varten osoittaa, kuten 4 artiklan 3 kohdassa säädetään;
                        
                     
                           v.
                        
                        
                           se ei ole varmistanut, että tarvittaessa, ja jos siitä ei aiheudu vaaraa turvallisuudelle, toimivaltaisen viranomaisen hyväksymät laboratoriot voivat ottaa kuljetettavista aineista näytteitä tutkimuksia varten 4 artiklan 4 kohdan mukaisesti;
                        
                     
                           vi.
                        
                        
                           se ei ole varmistanut, että tarkastuksiin ei kulu kohtuuttomasti aikaa, kuten 4 artiklan 5 kohdassa säädetään;
                        
                     
                           vii.
                        
                        
                           se ei ole varmistanut, että ajoneuvot, joiden osalta on todettu yksi tai useampi vaarallisten aineiden kuljetuksia koskeva rikkomus, voidaan pidättää liikenteestä joko tarkastuspaikalla tai paikalla, jonka viranomaiset ovat tähän tarkoitukseen osoittaneet, ja voidaan vaatia, että ajoneuvot saatetaan asianmukaiseen kuntoon ennen matkan jatkamista tai niiltä voidaan edellyttää muita asianmukaisia toimenpiteitä olosuhteista tai turvallisuusvaatimuksista riippuen, kuten 5 artiklassa säädetään;
                        
                     
                           viii.
                        
                        
                           se ei ole varmistanut, että tarkastuksia voidaan suorittaa myös yritysten tiloissa 6 artiklan 1 kohdan mukaisesti; ja
                        
                     
                           ix.
                        
                        
                           se ei ole toimittanut EFTAn valvontaviranomaiselle vuosikertomusta 9 artiklan 1 kohdan mukaisesti;
                        
                     
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Islanti ei ole noudattanut 16 päivään marraskuuta 2015 mennessä EFTAn valvontaviranomaisen 16 päivänä syyskuuta 2015 antamaa perusteltua lausuntoa. Lausunto koskee sitä, että Islanti on laiminlyönyt ETA-sopimuksen liitteessä XIII olevan II luvun 17d kohdassa tarkoitetun säädöksen (neuvoston direktiivi 95/50/EY, annettu 6 päivänä lokakuuta 1995, yhtenäisestä menettelystä vaarallisten aineiden tiekuljetusten tarkastuksissa), sellaisena kuin se on mukautettuna ETA-sopimukseen sen pöytäkirjalla 1, mukaiset velvoitteensa.